ming030890/wiki-yue-high-quality huggingface dataset:
搭錯線

搭錯線 (1959年)，一齣港產粵語長片，蔣偉光導演，羅艷卿、雪艷梅、李海泉合演。
搭錯線 (1975年)，一齣香港電影，何夢華導演，康凱、艾蒂、李修賢合演。
搭錯線 (2004年)（英文：Wrong Number），一齣美加驚慄電影，Richard Middleton編導，Eric Roberts、Brigitte Bako主演。
搵工

搵工（英文：job hunting）係指搵一份工嘅過程。啲人搵工可能係因為失業或者對自己而家做緊嗰份工唔滿意。
搭錯車

《搭錯車》（英文：Papa, Can You Hear Me Sing?）係以台北市信義路眷村為背景著名嘅歌舞電影，1983年喺臺灣上映，台灣MV風氣可謂濫觴於本片。由虞戡平導演，黃百鳴、吳念真編劇，鐵孟秋制片，演員包括孫越、江霞、吳少剛、劉瑞琪、李立群（一人分飾兩角，即啞叔嘅同袍阿滿，以及同女主角阿美一齊長大、阿滿個仔阿明），幕後配唱就由蘇芮擔任，當時仍然係學生嘅何篤霖喺結局時擔任成身金漆近乎半裸嘅舞者。
呢套戲喺1983年第20屆金馬獎入圍最佳男主角（孫越）、最佳女配角（江霞）等十一項大獎提名，最後奪得最佳男主角、最佳原作音樂、最佳插曲、最佳錄音等4項大獎，虞戡平導演對江霞喺片中精湛，令人動容嘅演出就未能奪得最佳女配角一獎，深感遺憾，其廿幾年後喺呢套戲於電視台重播所做嘅回顧訪談中仍然耿耿於懷，認為「佢應該得獎嘅」。呢套電影創下新台幣4千幾萬元高票房；侯德健、李壽全、羅大佑同吳念真等人創作嘅電影音樂主題曲同插曲〈酒矸倘賣無〉、〈一樣的月光〉、〈請跟我來〉到依家仍然廣泛流行。《搭錯車》電影原聲大碟亦都係中文流行音樂史最重要及最出色嘅作品，呢張唱片同羅大佑嘅專輯《之乎者也》一齊被視為校園民歌時代同現代流行歌曲時代嘅分水嶺。

題材
電影以眷村同退役國軍為背景，刻劃咗眷村火災及舊區重建過程中所引起嘅問題。70、80年代台灣經濟急速增長，新生代嘅阿美一心想進入嘅歌舞影壇亦都係本片刻劃嘅主題之一。

幕後花絮
原本搭錯車嘅劇本，並唔係目前嘅劇本，後嚟黃百鳴否決，然後由於劇本唔滿意，於是喺張艾嘉嘅要求下，黃百鳴親到台灣聯同導演一同撰寫劇本。黃百鳴同導演寫咗二十四個鐘頭後，導演返屋企，由黃百鳴本人再寫二十四個鐘，黃百鳴連續花咗四十八個鐘，成功撰寫劇本。

插曲
何篤霖因參與該片演出違反校規「不得接演校外商業演出」而被記大過處分。
掃街

掃街，工一種，顧名思義掃條街，打掃條街乾淨，少啲垃圾，少啲樹葉咁。有時男嘅叫掃街佬，女嘅叫掃街婆，文趨趨就叫清道夫。純人力，會拎支掃把，垃圾鏟，再加個蘿。有時為咗更有效率，會用埋機器，掃街車等等。
掃街除咗打掃，有時會用水洗乾淨，叫洗街，去除灰塵同污糟，勁啲會用洗街車做。

文化
香港無綫電視，有個角色叫掃街茂，曾經深入民心。
掃雷

掃雷係清理一笪埋咗地雷嘅地方嘅活動，喺軍事行動上，主要係為咗確保軍隊可以安全通行嗰個區域。而喺和平時期，掃雷可以令塊地可以安全噉用。
掃風

掃風，幫孲𤘅子減少嘔奶嘅動作。飲奶之後，掃個蘇蝦個背脊，由下至上，等佢吐返啲風出嚟。風為飲奶嘅帶入嘅空氣。

文
英文稱為burping。

姿勢
可以將孲仔直坐喺大脾上面，用手托住佢下巴，或者，將佢直抱，面軨埋一邊，下巴托喺大人肩頭上面，先拍。

「風」
所謂「風」就係指食奶嗰時吞咗落肚嘅氣 。
掇刀區

掇刀區係中國湖北荊門一個市轄區，總面積597平方公里，人口22萬。
掌上壓

掌上壓係種健身運動，做嘅時候要趴地，雙腳伸直，單憑兩隻手掌用力壓地將個身升降，主要鍛練胸肌、三頭肌同三角肌。
掉頭

掉頭，亦寫做調頭，係指揸車嗰陣將架車轉180度彎，變成行相反嘅方向。皆因路徑似字母「U」，英文叫「U-turn」。
響車比較多嘅雙程路上面，立亂掉頭好易引起交通失事，所以多數地方都有法例規管掉頭。有啲行車線專門設計用來掉頭，譬如迴旋處、德州掉頭（英文：Texas U-turn）、密芝根左轉（英文：Michigan left）。
授時曆

授時曆，曆法之一，行於大元，名由皇帝忽必烈所賜。書經堯典有話，「乃命羲和，欽若昊天，曆象日月星辰，敬授人時。」授時曆就取自「敬授人時」，意謂曆頒於民，就唔會失天時。忽必烈任命許衡做領太史院事，其下郭守敬、王恂為副，創造出授時曆。曆法亦見於元史。
曆由至元十八年，即一二八一年，行到元末。大明大統曆，都承繼授時曆，一直行到明末。大統曆只係無計斗分差，即唔考量回歸年古長今短。大統曆推算日蝕時刻有差，亦有用回回曆補入。
日本都有改用大統曆，亦即授時曆變種。由涉川春海改成大和曆，修改一啲定數同里差經度等。一六八四年，日本貞享元年三月初三頒佈，然十月撤回。翌年改名貞享曆頒佈推行。

原由
一二七六年，大元至元十三年，元軍攻佔大宋京城臨安，並遷都大都，準備頒布曆法，取代金國重修大明曆，以合天象。

方法
大宋時頻頻觀測天象，改曆十八次。大元領土遼闊，儀器有所進步，觀測同更加精確。參攷大唐開元時一行，有國土十八處觀測。許衡、郭守敬、王恂、楊恭懿等亦設觀星臺廿七處，實測數值。又參攷回回天文觀測，加以改良。
同時有用沈括有關三角函數近似值公式計算。
授時曆用弧矢割圓術，以換算黃經黃緯同赤經赤緯。用招差術推算日月五星行度。弧矢割圓術，即球面三角法。招差術，亦即三次内插法。授時一改前人複雜分母分子，全改用萬分數，以一萬為分母，類似今日小數。授時曆用統天曆數值，即一年三百六十五日二四二五來計，一月用二十九日五三〇五九三來計。咁同今日西曆額我畧曆數值相同，然授時曆早三百零一年。日行一年長，有微妙變化，故此有歳實消日法，一百年縮萬分之二日。
推算節氣，就以平氣來計，一年均分廿四份，一份為之一氣。無中氣就做閏月。廢除上元積年，直取至元十八年為為曆元，數據全部實測，此為史上一大變革。
廣東省育才幼兒院一院

廣東省育才幼兒院一院（簡稱：省一幼）係廣東廣州一間托兒所，喺北較場路6號。
省一幼喺1950年1月創辦。依家係事業單位，隸屬廣東省機關事務管理局，負責廣東省政府機關相關單位幹部職工細路嘅幼教。2022年預算四千八百幾萬人民幣。
廣東省貿易職業技術學校

1956年5月31號，學校正式成立，初期嗌廣東省糧食幹部學校，辦學點喺荔灣區西村大崗園（而家係廣州市真光中學初中部同廣雅小學嚿地皮範圍）一帶，但開辦咗2年受到嗰時嘅經濟困難同私轉公制、加上文革又爆出破四舊浪潮，令學校一度出現合併同委託辦學現象。直到1978年先至復辦，但嗰時改咗名做廣東省糧食學校。1981年3月，由於學校周邊搞污染工業開發，令學校向東搬到郊區沙河鎮馬蹄崗（而家係天河區沙河街道天平架一帶）重喺1994年4月正式改名做廣東省貿易學校。2004年11月又再次改名做廣東省貿易職業技術學校。2008年喺花都花山鎮一帶搞新嘅校區重喺2009年正式起好。
方差分析

方差分析（英文：analysis of variance，ANOVA）係統計學上一系列用嚟分析唔同組嘅平均值嘅方法。思路如下：假想家陣個研究者想比較三組喺變數  嘅平均值上嘅差異，如果三組之間有顯著嘅差異，噉組之間嘅  嘅方差應該會大過組內部嘅好多。最簡單嘅單因子方差分析（one-way ANOVA）分析一個應變數喺三個或者以上嘅組之間嘅差異（「組」就係自變數），考慮以下嘅數值：
原則上， 數值愈大，研究者就愈有理由相信組之間有顯著嘅差異。
方式詞

方式詞（troponym）係語言學上講到嘅一種語義關係。
方式詞嘅概念淨係適用於動詞。如果話 A 係 B 嘅方式詞，意思係話 A 表示做 B 嘅其中一種方式，例如狼吞虎咽係食嘢嘅一個方式詞。
方慧蘭

方慧蘭（英文：Christina Alexandra "Chrystia" Freeland，1968年8月2號—）係加拿大作家、記者同政治人。2017年11月做加拿大外交部長，2019年加拿大聯邦大選之後，喺2019年11月份調任副總理，並先後兼任跨政府事務部長同財政部長。係該國自2006年2月份以蒞恢復副總理一職。
方差

喺概率論同統計學入面，方差（又叫變異數）量度一堆數據分得幾散，即係一組數同佢哋嘅平均數之間爭幾遠，係隨機變數同佢個總體均值或樣本均值嘅離差平方嘅期望值。方差嘅值域係正數，而愈高方差即係話堆數據距離平均數愈遠。
方差喺統計中好重要，用到佢嘅領域包括敘述統計學、推論統計學、假設檢定、度量適合度，同埋蒙地卡羅採樣。由於科學分析時時要用到統計，方差亦都係重要嘅科研工具。方差係標準差嘅平方、分佈嘅二階動差，以及隨機變數同佢自己嘅協方差，佢常用嘅符號表示有、、、，同埋。
攞方差睇數據分得幾散，係因為佢好計過其他離散指標（譬如平均差）；譬如，一組唔相關嘅隨機變數和嘅方差等於佢哋方差嘅和。喺實際用嘅時候，方差有個缺點：佢同隨機變數嘅單位唔同，而標準差就單位一樣，所以計完方差之後通常都會開平方用翻標準差嚟計量離散程度。
有兩個唔同嘅概念都叫做「方差」。一種係上便講嘅，係理論概率分佈嘅方差。而另一種方差係一組觀測值嘅特徵。觀測值通常係響真實世界嘅系統中測量嘅。如果計晒成個系統所有可能嘅觀測，用佢哋算出嚟嘅方差叫做總體方差；但係，一般情況下我哋只使用總體嘅一個子集（樣本），用佢哋算出嚟嘅方差叫做樣本方差。攞樣本計算出嚟嘅方差可當成係成個總體嘅方差嘅估計量。
方差嘅正平方根叫做隨機變數嘅標準差；方差除以期望值歸一化嘅數值叫做分散指數；標準差除以平均值歸一化嘅數值叫變異系數。
朱土花

；簡化字：朱土花；1905年7月6號—2016年4月10號）係中國大陸嘅一位壽星，浙江寧波寧海縣人。佢既係寧波第一壽星，又係第一位借「長壽」嘅名義而入選寧海名人錄嘅名人。
朱土花喺2016年4月10號朝早8點喺寧海縣嘅一間住所死咗。據寧海縣委宣傳部相關人員調查，佢足足生存咗110年9個月又4日。
朱四五

朱四五係元代人，泗州盱眙（今江蘇盱眙）人。佢係明太祖朱元璋嘅伯曾阿爺。都係朱仲八個孫，朱百六嘅大仔，朱四九嘅大佬，朱初一嘅阿伯，朱世珍嘅伯阿爺。
朱執信墓

朱執信墓（粵拼：zyu1 zap1 seon3 mou6）係中國廣東省廣州市嘅兩個墓葬紀念地，一個喺天河區先烈東路嘅沙河頂地區入面，隔籬冇幾遠就係沙河頂地鐵站；另一個喺越秀區嘅執信南路，執信中學入面。而呢兩個墓地都喺民國10年（1921年）1月16號起。呢間嘢喺1963年俾廣州市人民委員會公佈咗係廣州市文物保護單位。

主要紀念對象
内文：朱執信
朱執信喺佢在世嗰陣，參加過搞同盟會、廣州新軍起義同「三·二九」起義，不過佢過咗武昌起義之後就喺廣東搞民軍對抗，喺反袁鬥爭出咗名。不過佢喺1920年9月21號到東莞虎門定住桂軍同東莞民軍嘅衝突期間，俾人亂槍殺死咗，終年35歲。
朱嘉望

朱嘉望（英文：Moonie Chu，1995年5月14號—）係香港女劍擊運動員，參與重劍個人同團體賽。
朱四九

朱四九係元代泗州盱眙（今江蘇盱眙）人。
佢係朱初一老豆，朱世珍嘅阿爺，明太祖朱元璋嘅曾阿爺。
1368年，朱元璋喺南京建立咗明朝，佢被追尊為皇帝，廟號係懿祖，諡號係恒皇帝。佢陵墓喺盱眙嘅明祖陵。
朱執信

朱執信（粵拼：zyu1 zap1 seon3；1885年10月12號—1920年9月21號），名太符（taai3 fu4），字執信（zap1 seon3），廣東番禺（而家係廣州）人，鄉下喺浙江杭州蕭山區，係近代中國資產階級革命家同理論家。1920年，佢喺東莞虎門幫孫中山剷走桂軍嗰陣，俾桂軍亂槍射死咗。佢死咗之後留低咗《朱執信集》響度。

生平
1902年：佢入咗廣州教忠學堂入面學嘢，重喺學校入面搞群智社。
1904年：佢去咗日本留學，跟住嗰年籌劃咗同盟會，重幫手出《民報》同改良派一齊傾點打仗。
1906年：朱執信返到中國之後就嚟咗廣東省廣州市，喺軍隊入面靜鷄鷄噉搞活動。
1908年，同趙聲、鄒魯等人一齊負責搞廣州新軍起義嗰陣因為單嘢穿咗煲，所以最後肥佬咗。
1910年：再同趙聲、鄒魯等人一齊負責搞廣州新軍起義，但都係肥佬咗。
1911年4月：佢參加咗由黃興搞嘅廣州起義（黃花崗之役）嚟做「敢死隊」，去打督署，點知肥佬咗，就走咗去香港避難。
1911年嘅辛亥革命爆發咗之後，由於佢摟埋黨入面啲人同軍隊一齊搞廣東光復，最後朱執信做咗國民軍政府嘅參議院長、審計院院長等呢啲職位。
1913年之後，朱執信積極參加孫中山領導嘅反袁鬥爭，重加入埋中華革命黨。
喺1917年嘅護法運動入面，佢負責幫孫中山嘅大元帥府，嚟搞軍事聯絡工作。之後嗰年跟埋孫中山去咗上海度做《民國日報》同《建設》雜誌嘅編輯，嚟搞五四運動同新文化運動。

死
受到孫文嘅指令，朱執信喺1920年6月份就派到福建省漳州市入面趕嗮啲桂系軍閥走。返到廣州之後就準備出兵躝嗮啲桂系軍走。但係1920年9月21號，佢喺東莞虎門為咗定住桂軍同東莞民軍嘅衝突期間，俾人亂槍打死咗，終年35歲。

身後
由於朱執信突然死咗，搞到孫文喺軍事入面，又冇咗個緊要嘅架撐，搞到學軍事嘅蔣中正，就喺孫中山面前猛咁提高咗佢嘅地位。而孫文畀蔣中正嘅電文入面話：「執信突然死咗，搞到冇咗左右手噉，我嘅黨入面又冇乜人既識軍又可以有心噉睇人嘅。唯一就要靠嗮你喇（因為你識軍事嗰行）。」而蔣中正就喺《祭總理文》入面話：「孫中山，麻煩將執信嘅任務交畀我喇。」

馬路
内文：執信南路同執信路 (東莞)
喺廣州街頭，有一條馬路係叫「執信南路」。佢係廣州市入面比較少見用人名嚟做路名嘅馬路。而喺東莞亦有一條叫「執信路」嘅馬路。

執信中學
内文：執信中學
孫中山喺朱執信死咗之後，為記念佢幫手搞民主革命嘅功勞，就用咗佢嘅名，喺廣州市辦咗間執信中學。喺學校啱啱開辦無耐，重有衣冠塚擺喺學校入面。喺每年嘅4月4號至4月5號，都有好多老師、學生同舊生嚟拜佢。

朱執信墓
内文：朱執信墓
喺朱執信死咗之後，佢嘅主墳就葬咗喺先烈東路嘅沙河頂（而家6號綫嘅沙河頂站B出入口東北邊冇幾遠嗰度），而家係廣州市文物保護單位。但係主墳因為成日俾白蟻搞搞震先至搬咗去執信中學入面，而之前執信中學入面嘅衣冠塚就喺家吓嘅沙河頂。

執信西齋
喺上海交通大學嘅徐匯校區入面，重見到有間執信西齋響度。

故居
汪氏隨山館，原本喺豪賢路同倉邊路交界位，被清拆起成市房管局大樓。
朱嘉文

朱嘉文（英文：Carmen Chu，1978年4月8號—）係美國華裔政治人。1978年喺美國洛杉磯出世，父母祖籍廣東台山，1970年代父母喺香港移民去咗美國，2000年畢業於西方學院公共政策專業，2003年畢業於柏克萊加州大學公共政策專業，兩次都攞到榮譽獎學金。2007年9月25號被任命做舊金山監督委員會第四區會員，2013年2月6號被任命做舊金山市長李孟賢嘅評估員，接替去加利福尼亞州眾議院任職嘅丁右立。
林茹萍

林茹萍係星加坡女藝人，原名林嫣娜。

演藝生涯
喺1970年代，林茹萍曾經以英文名Anna Lim（安娜）為名，喺麗的呼聲走紅，出過專輯、演過廣播劇、當過兼職DJ、80年代，走上歌台，又涉足電視，當主持人、演員等。
由於當年喺麗的呼聲，廈語話劇研究組時有個監製叫做陳安娜，為免混亂，另一名監製張維明就將佢嘅名改做茹萍，佢就沿用至今。

其他
林茹萍近年因為頻頻受新加坡政府單位邀請主持向大眾講解政策嘅解說會，被人冠上「政府代言人」嘅稱號。林茹萍就講笑話自己只係住政府組屋嘅人，但佢亦提到，可能係因為自己精通七種語言，包括華語、英語、馬來語、福建話、廣東話、潮州話同埋海南話，所以有關當局不時會搵佢幫手，但其實每次佢私下都做咗唔少工夫。佢又話，有啲老人家唔係咁熟政府嘅措施，如果用佢哋熟識嘅語言去講解，咁佢哋就更容易理解。
林菁菁

林菁菁，香港親中派人士。

政治立場
佢嘅政治立場係親中派，反台獨，主張台灣係中國嘅一部分。佢亦鼓勵兩岸交流，特別係科研方面。
林莉嫻

林莉嫻（Leslie Lam，1992年—）係香港女模特兒同演員，因為佢高1米76，個樣又似陳凱琳，所以畀傳媒叫做「高版陳凱琳」。2016年佢畀王晶睇中，參演電影《鴨王2》嘅其中一個女主角而出名。佢2017年同王晶解約，移居英國過新生活。
林莉嫻喺2018年因為畀人懷疑係藝人林子善結婚前拍拖嘅對象「L小姐」而出名，但林子善否認係佢，而傳媒搵唔到林莉嫻親身回應。
林茶

林茶（粵拼：lam4 caa4；學名：Pandanus tectorius），又嗌露兜（lou6 dau1）或林投（lam4 tau4），係露兜樹科露兜樹屬嘅常綠喬木，原產亞洲同大洋洲嘅熱帶海岸地區。

用途
佢嘅葉纖維可以整好多種工藝品，花可以提取芳香油，佢嘅根、葉、花、果都可以做藥。
林英豪

林英豪博士（1920年—2018年10月24號）係香港培正中學校長（1974年至1985年）。任內該中學轉為資助中學（1975年）、轉五年制（1976年）同埋中小分家（1984年）。1992年移民多倫多，2018年10月24號喺當地過身。
林茂海邊大馬路

林茂海邊大馬路（葡文：Avenida Marginal do Lam Mau）係澳門聖安多尼堂區一條主要馬路，呢條路由沙梨頭海邊大馬路開始一路去到爹美刁施拿地大馬路為止，同出面嘅罅些喇提督馬路平行方向。

背景
林茂原本係一間杉欄，同埋其他杉欄開響沙梨頭麻子街、石街，當時沙梨頭海邊街一帶重係海邊嘅地方，舊時叫淺灣，響海邊築石圍塘嚟擺木，防止潮水沖走。其中以林茂杉欄最出名，而且水塘亦都係最大，所以叫林茂塘。之後林茂杉欄執咗，但係塘名依然響到。之後淺灣經過填海，擴大馬路起屋，杉欄搬到沙梨頭海邊街近海邊位，重合資響海到起咗一條石基圍欄，形成塘灣嚟擺木，成爲水上貨倉，重習慣叫林茂塘。之後好多大陸難民偷渡到澳門成為黑市居民，有啲黑市居民就到塘邊搭木屋嚟住，到七十年代，木屋數量去到六七百間，住咗幾千個居民，成為澳門著名嘅木屋區之一，環境惡劣。呢區曾經發生三次大火，頭兩次響1968同1970年，災民都得到社會人士關心幫助，響原地重建木屋，但係1979年一次大火之後，災民就被安置響望廈收容所到住，而災區則夷爲平地。隨著市區發展，林茂塘同隔離大坑渠木屋區同船廠搬走，填海做陸，成為新發展地段，先開闢呢條林茂海邊大馬路。

意外
2018月1月15號晏晝兩點幾，一架輕型貨車沿住林茂海邊大馬路去筷子基方向，行到遊艇會對開嗰陣懷疑剎唔切掣，將一個過緊斑馬線嘅七十幾歲阿婆撞飛，個頭撞到流嗮血，消防救護員接報到場確認佢當時意識模糊，由消防救護車送到山頂醫院搶救，送院時傷者清醒度下降。肇事輕型貨車車頭凹嗮，意外現場地下有血跡，由消防協助清理。治安警交通廳話肇事司機係外勞通過酒精測試，相信唔涉及過界勞工，至於係唔係過界司機，就要進一步調查。警方調查事故起因，初步懷疑有人響斑馬線前冇讓先。今次意外係一個月內繼俾利喇街同飛能便度街交界巴士奪命交通意外之後第二單嚴重交通意外。1月20號，交通事務局響有關斑馬線前安減速帶，被公眾批評當局要用血嘅教訓先肯做嘢（另一個例子係何賢紳士大馬路維修行人天橋開嘅臨時路口，有人被車撞先加紅綠燈），但其實1995年澳葡政府提出林茂海邊大馬路都市規劃嗰陣已經預留咗四條行人天橋嘅位，而其中一個就係有關肇事路口，但係政府一直以F地段未規劃拖住冇起。

去沙梨頭方向嘅巴士站
林茂／信譽灣畔
靠站巴士有：MT4、71S。

去筷子基方向嘅巴士站
林茂／澳門遊艇會
靠站巴士有：3X、101X、4、MT4。
林茂／運順新邨
靠站巴士有：4。
林莎

林莎（Lisa Lin，1993年8月21號—）係臺灣女藝人，2019年出道，主要做模特兒同拍電視綜藝節目，亦有出寫真集。

演出
呢個表唔完整，歡迎加料。
支嚳儀

支嚳儀（粵拼：zi1 guk1 ji4，英文：Venus Chi，1986年9月4號—），本名謝穎，係香港女生意人同藝人，經營烘焙店等生意。佢2010年參加《TVB全球華人新秀歌唱大賽》攞「網絡最具人氣獎」，2022-23年再參加無綫電視歌唱選秀節目《中年好聲音》七強止步，跟住簽約無綫電視，2024年出道做歌手。

演出
呢個表唔完整，歡迎加料。
支支人

支支人（英文：Jiji people）係西坦桑尼亞嘅一個民族。喺1987年，支支人嘅人口估計有12,000人。
呢篇支支人係關於族群嘅楔位文章，仲未完成嘅。麻煩你幫手補充佢嘅內容。
支架谷站

支架谷站係釜山地鐵2號線沿線嘅一個地底車站，喺韓國釜山廣域市南區門峴洞（韓文：문현동）。

車站結構
站體係2面2線側式月台嘅地底車站，等車月台有月台幕門，可以通過等車室轉對向嘅列車，並有4個出口。

史
2001年8月8號：落成啟用。
支序分類學

支序分類學（cladistics）係生物分類嘅一種做法，指將生物分類做一個一個嘅進化支（clade），每兩個進化支之間都有一個最近嘅共同祖先。
支援向量機

支援向量機（support vector machines，簡稱「SVM」）係一類機械學習上會用嘅數學模型，用嚟做分類。
支撐集

數學上，支撐集（英文：Support）係一個集合，歸屬於個實值函數喺個定義域上嘅，係嘅一個子集、上高啱好滿足個係非0嘅。直白嚟講，係啲非0值對應返嘅啲構成嘅集。

緊支撐
一個拓樸空間上邊嘅函數，若果佢嘅閉支撐係入邊嘅一個緊緻集，咁就話呢個函數有緊支撐。
支架

支架（framing）係建築學上係指由多個部件砌成，為棟建築物提供形狀同埋結構支撐嘅一個構造。
支架蛋白

喺生物學嚟講，支架蛋白（英文：Scaffold protein）係好多關鍵信號通路嘅調節因子。佢哋會同信號傳導途徑嘅唔同成員互相結合或者有反應，然後將佢哋困喺多蛋白複合物入面。

史
第一個畀人發現嘅信號傳導支架蛋白係酵母「Saccharomyces cerevisiae」入面嘅Ste5蛋白。
支氏

支（粵拼：zi1）係唐人姓氏，喺《百家姓》裏頭排第163位。

名人
支讖：大月氏人，東漢晚期佛教翻譯家
支謙：大月氏人，佛教翻譯家
支可大：明朝官員
呢篇支氏係同姓氏有關嘅楔位文章，重未寫完嘅。麻煩你幫手充實佢。
朝海光

朝海光 ，係日本嘅一個女演員。

拍過嘅作品一覽
呢個表唔完整，歡迎加料。
「ベルサイユのばら45」
「かもめ」
𠮷﨑憲治＆岡田敬二「ロマンチックコンサート」
湖月わたる舞台生活30周年記念公演「ドキュメンタリーミュージカル」
こまつ座「日の浦姫物語」
朝花夕拾·芳華絕代

《朝花夕拾·芳華絕代》（英文：Dearest Anita），係2019年上畫嘅港產片，由胡杏兒、林德信、郭羨妮、方惠盈、黃榮杰、曾志偉、江欣燕、恭碩良、鄧建明、曾江、吳耀漢、邵音音同劉雅麗主演，高志森同梁柏豪執導。故仔圍繞已故歌手梅艷芳未有送去拍賣嘅遺物。
朝輝大廈

朝輝大廈響澳門半島花地瑪堂區工廠街同牧場街，係屬於房屋局嘅經濟房屋。
朝永振一郎

朝永振一郎（粵拼：ziu1 wing5 zan3 jat1 long4，日文：朝永振一郎，1906年3月31號—1979年7月8號）係日本嘅物理學家，對量子電動力學有好大貢獻。佢喺1965年攞到諾貝爾獎。
朝聖

朝聖係指一個宗教嘅教徒專誠去嗰個宗教嘅聖地參拜。各大宗教都有朝聖活動，以伊斯蘭教嘅朝聖最出名。
朝比奈伸

朝比奈伸（1976年8月20號—）係日本足球員，司職後衞，效力過大阪飛腳，及鳥棲砂岩。
朝花夕拾

《朝花夕拾》係魯迅嘅一本回憶散文集，收錄咗魯迅喺1928年嗰段時間寫嘅十篇文章，包括《狗·貓·鼠》、《阿長與〈山海經〉》、《二十四孝圖》、《無常》、《從百草園到三味書屋》等，呢啲文章係喺北京同廈門呢兩個地方寫嘅，先後喺《莽原》半月刊發表過，開始係用《舊事重提》為總題，到咗1927年7月，魯迅喺廣州重新修訂，重新寫咗《小引》同《後記》呢兩篇放入去，1928年9月改名朝花夕拾編為一集，由北京未名社出版，係魯迅編嘅未名新集系列之一。1932年9月上海北新書局重排出版。
喺人民文學出版社出版嘅《魯迅全集》入邊，《朝花夕拾》排喺第二卷。
維基文庫有原文：
朝花夕拾
朝覲章

朝覲章係伊斯蘭教典籍《可蘭經》入面嘅第22章（蘇拉）。
朝聖月

朝聖月（阿拉伯文：ذو الحجة）係回曆嘅第十二（最尾）個月，係回教徒去麥加朝聖嘅月份。
政府債券

政府債券（粵拼：zing3 fu2 zaai3 gyun3；英文：government bond）顧名思義係指緊由政府發行嘅債券。喺廿一世紀初，世界各地嘅政府都會發行債券，並且用籌返嚟嘅錢搞公共事務。
政府山

政府山（Government Hill）係香港一山，響香港島中環南面，由香港開埠到2011年都係香港政府嘅核心地帶，直到添馬艦嘅新政府總部啟用為止。
政府廉租屋

政府廉租屋，全名政府廉租屋計劃（Government Low Cost Housing Scheme），係香港政府喺1962年至1973年推行嘅建屋計劃，由工務司署設計同埋起，起好之後由香港屋宇建設委員會負責管理。喺1973年，香港房屋委員會成立，政府廉租屋就歸入咗新成立嘅房委會管理，統一命名做「公共屋邨」，同時將所有前政府廉租屋邨同所有前屋建會屋邨列做「甲類屋邨」管理。
政府廉租屋嘅服務對象與徙置屋邨同屋建會廉租屋唔同，係為一啲入息低微唔合乎徙置資格，又唔合乎屋建會申請標準，住喺惡劣環境嘅人士提供穩定嘅居所。同徙置屋邨唔同，徙置屋邨主要安置受天災、火災、天台或山邊木屋清拆嘅民居，少啲審核入住人士，唔多理對居民嘅改動、加建或者霸住走廊等行為。相反，廉租屋要同當局申請先有得住，所以對各方面都有嚴格限制，包括門窗顏色設計、內籠間格、窗花鐵欄、電線、鐵閘安裝等等，都要統一。
最後一個建成嘅政府廉租屋邨位於白田，嗰條邨嘅情況較特別，佢作為政府廉租屋出租嘅樓，係採用第六型徙置大廈設計，政府因而將條邨命名為「白田政府新邨」。

大廈設計
政府廉租屋並冇好似徙置屋邨咁分多款，但可以以外貌同內部設施嚟分兩種，分別係共用廁格同擁有獨立廁所兩種。自1967年落成嘅牛頭角上邨開始，後期設計嘅政府廉租屋都採用右圖嘅款式，好似沙田坳邨、黃竹坑邨、元洲街邨等。
早期長型政府廉租屋樓宇鳥瞰圖
早期起嘅政府廉租屋，分為長型同單塔型，當中長型樓宇嘅公共廁所設喺大廈中間突出嘅部份，日後出現嘅第三型徙置大廈設計亦參照呢個設計，但徙置大廈設天台學校，政府廉租屋就冇。
後期起嘅政府廉租屋全部係長型設計，有升降機，但黃大仙上邨嘅東部五座同牛頭角上邨嘅第9至12座並冇獨立廁所，因此佢哋屬舊型同新型之間嘅過渡設計。將其他新型樓宇同埋同期起嘅第四至六型徙置大廈比較，政府廉租屋中間突出嘅樓梯位比徙置大廈短，窗同窗之間嘅距離睇落差唔多。由於後期設計嘅政府廉租屋樓宇，多數各座黐住，雖然各屋邨嘅大樓差唔多樣，但就會因應地盤大細作出唔同嘅安排，好似升降機大堂、樓梯嘅位置。從右面兩張圖片中，可見黃竹坑邨和元洲街邨雖然都係後期嘅設計，但樓梯嘅安排好唔同：黃竹坑邨第10座嘅樓梯喺大廈尾部，元洲街邨第六座嘅樓梯就喺大廈嘅中間。
就算政府廉租屋有升降機，但唔係停晒咁多層。好似元洲街邨第七座嘅兩組升降機咁，一組淨停地下，7樓同11樓，另一組就停4樓、8樓同12樓，大多數居民都要上落至少一層先返到屋企。

清拆
由於呢啲屋邨係喺1960至1970年代起，有關當局缺乏監管，甚至牽涉貪污，以至呢個時期嘅公共房屋偷工減料情況嚴重。去到1986年26座問題公屋醜聞揭發，唔合規格嘅公屋有唔少係政府廉租屋樓宇，例如葵芳邨第8、9、10同11座、葵興邨第3-5座、葵盛東邨第18同20座、黃竹坑邨第9座、白田邨第14，15同16座等。當時，房屋署開始大規模檢驗全港公屋結構，發現當時樓齡5年以上800幾座公屋，有超過400幾座不合格。因此喺1987年，行政局通過長遠房屋策略，喺2001年前將所有第三至六型公屋大廈（徙置屋邨）同政府廉租屋清拆重建。
隨住黃竹坑邨嘅九座樓（第1至8座、第10座）同埋葵盛東邨第12座被拆卸重建，政府廉租屋自此成為歷史。
政府新聞處

政府新聞處係香港政府專責處理公共關係嘅部門，作為政府嘅公共關係顧問，負責政府嘅出版、宣傳同埋新聞工作，係政府與香港同埋外國傳播媒介間溝通嘅橋樑。新聞處亦透過傳媒把政府政策向市民進行宣傳，同埋提高市民對政府工作嘅認識。
新聞處屬下設有本地公共關係科、宣傳同埋推廣科、香港以外地區公共關係科同埋行政科。現任新聞處處長係陳偉偉，另設有兩名副處長同埋6位助理處長，並有兩名新聞秘書，分別協助政務司司長同埋財政司司長處理對傳媒嘅工作。
本地公共關係科屬下嘅新聞組，新聞組負責向傳媒同埋公眾發放政府消息。而大眾傳播研究組則負責向政府各部門反映報章、電視同埋電台等傳媒發表嘅社論等意見。
政客

政客同政棍都係用嚟稱呼從政者嘅貶義詞；前者指係政治呢行嘅過客，以此弁取私利；後者專指喺政治界成日棍人嗰班友。
政府數據庫

政府數據庫（government database）係指由政府搜集嘅數據形成嘅數據庫。經濟學家做研究嗰陣好興用政府數據庫嘅數據嚟估計經濟指標。
東日本旅客鐵道

東日本旅客鐵道（日文：東日本旅客鉄道；假名：ひがしにほんりょかくてつどう），通稱JR東日本，係日本一間鐵道公司，隸屬JR集團，1987年4月1號國鐵分割民營化嗰陣成立，公司顏色係綠色。總公司喺東京都澀谷區。
JR東日本主要營運範圍係東日本嘅東北地方、關東地方以及甲信越地方，2024年3月路線總長度7,401.2公里，總共有1,681個站。除咗鐵路服務之外，仲有好多唔同種類嘅相關業務。而國際業務部亦都喺海外同其他公司或者集團開展咗業務。以運輸人數乘以運輸距離嚟講，JR東日本係世界最大嘅鐵路公司，而運輸收入亦達到咗可以同德國鐵路比肩嘅規模。
東昌府區

東昌府區係中國山東聊城一個市轄區，總面積1254平方公里，人口97萬。
東明

東明係中國山東菏澤一個縣，總面積1370平方公里，人口82萬。
東日本大震災

係指喺日本2011年3月11號發生嘅東北地方太平洋近海地震、同埋伴隨而來嘅海嘯以及餘震所引發嘅大規模災害。受災地區主要集中喺東北、北海道、關東等日本東部地區，特別係距離震央最近嘅福島、岩手、宮城等縣，呢三個縣嘅沿海地區遭到強烈嘅海嘯襲擊，大部分離海岸唔夠3公里嘅地區被海嘯淹沒，好多沿海城市同人造設施被摧毀，淨係喺宮城一個縣死亡、失蹤人數接近11,000人，經濟損失難以估計。唔只係噉，劇烈嘅海嘯重導致福島第一核電站事故嘅發生。呢次震災係日本史上傷亡最慘重、經濟損失最嚴重嘅自然災害之一。

地震概况
内文：2011年日本東北地區太平洋近海地震
2011年3月11號14時46分18.1秒，宮城縣牡鹿半島東南偏東約130公里嘅西北太平洋海域發生地震矩規模9.0（氣象廳測定）（USGS測定地震矩規模9.1，日本氣象廳地震規模為8.4）嘅地震，震源深度約24.4公里（15.2英里），係喺日本有記錄以嚟規模最大嘅地震。呢次地震屬大型逆衝型地震，喺宮城縣栗原市測得震度7，喺宮城縣，福島縣等4縣共計36個市町村測得震度6弱以上。呢次地震重引發猛烈海嘯，係日本有史以來最強烈嘅一次，喺東北地區好多海岸測得海嘯高度10米以上，最高浪潮甚至去到大概40.1米。
地震主震喺日本各地造成嘅震度圖日本各地監測到嘅海嘯高度仙台市周邊海岸線嘅變化：上 - 海嘯侵襲後，下 - 海嘯侵襲前
東明有美

東明有美（1972年6月1號—）係日本足球員，踢後衞，曾經喺1993～1999年間為日本女子足球代表隊出場43次，入咗6球。佢代表日本參加過1995年FIFA女子世界盃、1996年夏季奧林匹克運動會同1999年FIFA女子世界盃。
東旭苑

東旭苑係香港嘅一個居者有其屋屋苑，喺香港島筲箕灣愛秩序灣愛賢街8號，一共有5座樓，2001年入伙。呢個屋苑喺居者有其屋第二十一期甲、第二十一期乙開賣，嗰時嘅開賣價介乎港幣$1,389,900 － $2,016,500。
東昌區

東昌區係中國吉林通化一個區，總面積375平方公里，人口31萬。
東昌大街

東昌大街（粵拼：dung1 coeng1 daai6 gaai1）係廣東廣州嘅一條街，喺越秀區中山三路南邊，東靠中華廣場，西靠東濠涌。民國時期係國民黨政要同華僑聚居嘅地頭。其中17號係廣州市市長陳策屋企。國民黨將領薛嶽嘅岳父以前都住喺道。
東方銀灘

東方銀灘（粵拼：dung1 fong1 ngan4 taan1）係中國廣東陽江嘅一個景區兼海灘，喺江城區海陵島西南角嘅大角嶺東南邊嘅海邊。佢既係中國最長、最大同最闊嘅沙灘，又係全球唯一未受污染嘅海灘，有「陽江十里銀灘」同「南海之窗」嘅稱呼。海岸線全長16.5km。
柏太陽神

柏太陽神（粵拼：paak3 taai3 joeng4 san4；日文：柏レイソル；英文：Kashiwa Reysol）係日本足協屬下嘅一間足球會，喺1940年成立，位置喺日本關東地方嘅千葉縣柏市，主場係日立柏足球場。佢曾經攞過1次J1聯賽，1次日本超級盃同2次日本聯賽盃冠軍。呢間足球會重係日本J1聯賽歷史以嚟，第一隻升上頂級聯賽之後嘅第一年就攞冠軍嘅波隊。

名
足球會嘅名喺1996年改出嚟，由於「Reysol」係西班牙文嘅合成詞，所以譯名方面，「Rey」係「王」或「神」噉解，而「sol」係「太陽」噉解，所以兩個夾埋一齊嗌成「太陽神」或「太陽王」。

史
呢間足球會係1940年，由日立製作所搞嘅日立製作所本社足球部，直到1995年先至加入J聯賽。喺日立製作所本社足球部期間，曾經攞過1972年日本全果聯賽冠軍，同時攞過1972同1975年嘅天皇盃冠軍。自從波隊喺1996年改名做柏太陽神之後，曾經喺2000年日本聯賽盃冠軍同2011年嘅日本J1聯賽冠軍。亦試過喺2013年亞冠期間入過最後4強。不過好景唔長，喺2018年J1聯賽結束之後，成績凈排聯賽倒數第二而直接降級到下個賽季嘅J2聯賽。
柏好文

柏好文（1987年7月28號—）係日本足球員，司職中場，效力廣島三箭。
柏威夏寺

柏威夏寺（英文：Preah Vihear Temple；高棉文：ប្រាសាទព្រះវិហារ，泰文：ปราสาทพระวิหาร，拼音：Prasat Preah Vihear）係座古高棉印度教佛廟，2008年被認定為世界文化遺產。
由於佢喺正泰、柬邊界，兩國對呢座廟嘅歸屬爭議，1962年兩國為此鬧到上國際法庭，法庭判咗畀柬埔寨嘅柏威夏省管轄。2008年6月開始，泰、柬兩國因柏威夏寺一帶土地主權再起紛爭，期間出現多次軍事衝突。
柏原芳惠

柏原芳惠 ，係日本嘅一個女演員。

作品一覽
呢個表唔完整，歡迎加料。
《最愛》
《Hello！ Goodbye》
《儘管是春天》
柏天尼

柏天尼（法文：Michel Platini，1955年6月21號—）係法國足球員，1976年到1987年法國足球代表隊成員，參加過三次世界盃足球賽。
佢喺2007年擔任歐洲足球協會主席，2015年卸任。
柏夫遼真高

柏夫遼真高（俄文：Роман Анатольевич Павлюченко，1981年12月15號—）係俄羅斯足球員，家下效力緊俄羅斯超級足球聯賽球隊莫斯科火車頭。
文化公園站

文化公園站 (廣州)：廣州地鐵6號線同埋8號線嘅轉車車站。
文化公園站 (莫斯科)：莫斯科地鐵5號線入面嘅其中一棟車站。

近似名
東大門歷史文化公園站：首爾地鐵2號線同埋4號線、5號線嘅轉車車站。
亦莊文化園站：北京地鐵亦莊線入面嘅其中一棟車站。
文化交流

文化交流，又叫做文化外交，係一個民族嘅一種軟文化，畀唔同人之間都能夠互相交流，無論係資訊、藝術、語言、定係價值觀，令每邊都會更加認識對方。喺外交層面，國家之間嘅文化交流能夠加強兩邊互相嘅支持，同時亦都更加明白對家嘅經濟或者政治目標。換句話講，一笪地嘅文化就係個「國家嘅靈魂」，令國同國之間嘅文化交流非常之有影響力。

目標
喺外交，文化交流嘅目標就係令對方嘅國家會睇好自己嘅國家，令大家都更加願意互相支持。咁樣可以令兩個國家之間有更多嘅合作，同時亦都靠住大家肯互相扶持，減低打仗嘅機會。
文化交叉

《文化交叉》（Culture X）係香港電視娛樂製作嘅文化資訊節目，喺2017年3月5號到5月21號逢禮拜日08:30－09:00喺ViuTV播。節目主持係徐㴓喬（Asha）、金偉謙（Khani），兩位外籍主持會介紹香港各種文化特色。
文化人類學

文化人類學（Cultural anthropology），係人類學嘅其中一個分支，專門研究人類文化嘅變異性。
梗

梗（粵拼：gwaang2），植物研究學叫莖（廣州地區讀ging3；香港地區讀hang1），係植物嘅主要營養器官。佢承擔咗輸送、支持、儲藏同繁殖嘅緊要責任。地球上任何一樖喬木或灌木嘅植物絕對有梗。

樣
梗嘅樣大多數都係圓柱體兼直立嚟生，有每節之間嘅分化，可以生到葉同芽。佢出面之所以大多數係圓柱體，係因為同生理功能、地域環境有關。而入面個樣差唔多，從鋸木表面可以睇到有啲木嘅質地比較疏兼色淡，有啲木嘅質地比較密兼色濃，其實前邊嗰個叫早材，後邊嗰個叫晚材。每年生出嚟嘅早材同晚材夾埋一齊，變成一個圓環，其實就係話樖樹幾多歲嘅「年輪」。

作用
梗嘅作用係根從泥土吸返嚟嘅水同無機鹽係需要靠佢嚟送到葉嗰邊，而葉搞光合作用嘅產品都係通過梗送到各個植物「倉庫」去儲存。重可以撐住成樖嘢嘅樹冠，重將葉、花、果放喺空間嚟啱嗮光合作用，方便開花、結果同籽嘅散佈。尤其係基本組織，重有儲存營養嘅功能，而地下莖同部分地上莖可以用嚟繁殖。

分類
植物嘅梗有好多種，由於經過長時間嘅發展，所以出現咗好多唔同品種嘅梗。例如有直立梗、攀緣梗、匍匐梗、鱗梗、根樣梗同塊梗、波梗、葉梗、刺梗等。但大多數嚟講，直立梗品種比較多。
梗攝

梗攝係十六攝之一，佔《廣韻》二百零六韻之中十二個。平聲、上聲、去聲中古構擬音為陽聲韻/eŋ/，而入聲構擬為入聲韻/ek/。

喺粵語嘅變化
二等白讀aang／aak、文讀ang／ak，三四等白讀eng／ek、文讀ing／ik。
條件概率分佈

條件概率分佈（英文：conditional probability distribution）係概率分佈嘅一種。「已知 ， 嘅條件概率分佈」係指「假設知咗  嘅數值係咁多咁多， 嘅數值嘅概率分佈」。
條

條係臺灣用嘅一種長度單位，1條等同0.01毫米或者10微米，主要用喺測量紙張厚度同機床加工。
條件期望

條件期望（conditional expectation / conditional expected value）係概率論上嘅一個概念。一個有隨機性嘅變數嘅條件期望值係指，喺已知嘅情況下，當佢出現過若干次之後會有嘅平均值。
條件概率謬論

條件概率謬論（英文：confusion of the inverse）係廿一世紀初常見嘅一個常見謬論，講條件概率嘅。條件概率謬論講到啲人成日有種錯誤觀點，以為以下嘅嘢實會成立：
意思即係話佢哋諗住  同  數值實係差唔多嘅。呢個諗法其實係錯誤嘅。

圖像解釋
用圖像化嘅方式思考，可以睇睇以下幅圖：
設深色嗰笪做 （粵拼：sam1）， 佔咗  嘅一極細橛，即係話  係一個細嘅數值。但相對嚟講，如果一點屬於 ，佢一定會係屬於  ——
由此可見， 同  兩個條件概率查實相差甚遠。

數學解釋
睇埋：貝葉斯定理
數學化啲講，可以思考吓貝葉斯定理講嘅嘢：
由上述嘅分析可知，要達致 ， 呢句嘢先會成立。
梘液機

梘液機係洗手間嘅設備，入面裝住梘液，畀人洗手嗰陣用，舊式嘅要用手襟，而家亦有電動，自動感應，伸手就會自動出梘液。
條件概率

條件概率（粵拼：tiu4 gin2 koi3 leot2；英文：conditional probability）係概率論上一個概念，反映咗「已知呢個條件達到咗，呢件呢件事發生嘅機會率有幾高」噉嘅資訊。精確啲講，想像依家有兩件事件  同 ，當中  唔知發生咗未， 發生嘅機會率係  咁多，而假如 「係咪發生咗」會影響 ，研究者就好可能會想知  同  之間嘅條件概率。「已知  發生咗， 會發生」呢一個條件概率，喺數學上係噉嚟表達嘅：
條件概率嘅概念，喺統計學等嘅領域上有相當嘅價值。响廿一世紀初，統計分析實會用到建基於條件概率嘅諗頭，例子可以睇吓統計功效（進階統計實會用到）等嘅基礎統計概念。除此之外，教 AI 處理語言嘅工作都會用到條件概率，例子可以睇吓 N-gram 相關嘅嘢。

基礎概念
内文：概率論同機會率
睇埋：互斥事件
條件概率係概率論上嘅一個重要概念。條件概率係指「如果已知某某事件發生咗，另外一件事件會發生嘅機會率」，例如「已知  發生咗， 會發生」呢個條件概率，用數學符號寫如下：
根據廿一世紀初最常用嗰個定義，上述嘅數值可以用以下呢條式計：
；
呢條抽象嘅式可以用圖像化嘅方法嚟諗。想像以下呢一幅溫氏圖，每一笪空間都掕咗個數，個數表示嗰一件事件發生嘅機會率，例如 、、 同  呢幾個泡沫外嗰笪空間係 0.34，表示呢四件事件冚唪唥都冇發生嘅機會率係 0.34 咁高。
噉想像而家要計 （已知  發生咗， 發生嘅機會率）：
（ 同  都發生嘅機率）
（ 發生嘅機率）
噉  就會係
。
如果  同  係互斥事件嘅話，定義上表示佢哋一定唔會一齊發生，條數嘅計法就會係：
。
—「已知  發生咗而兩件事係互斥嘅， 唔會發生。」

統計獨立
内文：統計獨立
睇埋：條件獨立
統計獨立係概率論上嘅另一個重要概念，可以用條件概率嚟諗。如果話某兩件或者某幾件事件係「彼此之間獨立嘅」，意思係指嗰幾件事件之間唔會影響對方發生嘅概率。用數學化啲嘅方式表達嘅話，如果話  同  呢兩件事件係獨立嘅，即係指：
諗返起條件概率嘅計法（）：
設咗  同  呢兩件事件係獨立嘅，掉一掉啲式：
——由此可見，假如兩件事件統計獨立，就表示「知道  發生咗」並唔影響「預計  有幾大機會發生」。除此之外，仲可以思考吓條件獨立：設  做條件，如果話  同  喺呢個條件下有條件獨立，意思即係話
或者
上述兩條式係同等嘅。
條件獨立：推導方法
→ 根據條件概率嘅定義...iff  → 兩邊齊齊乘 ... iff  → 兩邊齊齊除 ... iff  → 根據條件概率嘅定義... iff
喺呢個情況下，如果已知  發生咗， 係咪發生咗唔會影響  發生嘅機會率，同時 係咪發生咗唔會影響  發生嘅機會率。即係可以想像成「呢兩件事件喺某啲條件達到咗嘅情況下，會係彼此獨立嘅」。

常見誤解
内文：條件概率謬論
响廿一世紀初，條件概率謬論係對條件概率嘅一個常見誤解，講到啲人成日有種信念，諗住以下嘅嘢實會成立：
意思即係話佢哋諗住  同  數值實係差唔多嘅——「將條件概率入便嗰兩件事掉轉，得出嘅數值應該唔會爭好遠」。呢個諗法其實係錯誤嘅，用圖像化嘅方式思考，可以睇睇以下幅圖：
設深色嗰笪做 （粵拼：sam1）， 佔咗  嘅一小橛，即係話  係一個細嘅數值。但相對嚟講，如果一點屬於 ，佢一定會係屬於  ——
由此可見， 同  兩個條件概率爭好遠。數學化啲講，可以思考吓貝葉斯定理講嘅嘢：
由上述嘅分析可知，要達致 ， 呢句嘢先會成立。

N-gram
内文：N-gram
睇埋：自然語言處理
自然語言處理係人工智能嘅一個學科，專門研究點樣教電腦處理粵語或者英文等嘅自然語言。自然語言本質上就係前後連貫嘅，已經聽咗或者睇咗嘅符號（語音或者文字都可以算符號）會影響跟住落嚟嗰啲符號要點樣理解，所以好多自然語言處理技術都會用到條件概率。
舉個簡單例子說明，N-gram 係一種相對簡單嘅自然語言處理技術，但係經已可以攞嚟教電腦分辨一段文字係咩語言。想像依家有一串 100 隻字符咁長嘅符號，一個 3-gram 嘅演算法會睇每串連續三個符號係乜嘢樣，再用前兩個符號嘅樣估跟住嗰個符號最有可能會係乜；例如想像家陣手上有串噉嘅粵語字：
我星期日會同阿爺阿嫲去飲茶，最鍾意嗌燒賣嚟食。
依家只睇呢段字：如果打前兩個字符係鍾意，跟住嗰個符號係嗌嘅機率係 100% 咁高：响呢一串字入面，鍾意出現咗一次咁多，而喺嗰次當中串嘢跟住嘅字符係嗌；所以上面段嘢嘅 3-gram 當中，「鍾意後面掕嗌」嘅機率係 100%。實際應用當中嘅 n-gram 會用極大量嘅語言資源嚟做類似嘅估計，計出一隻語言啲字符以至字詞之間嘅統計關係。數學化噉講，一個 n-gram 模型定義上係用
嘅數值嚟預測 ，從而計出
——即係要計「已知前面嗰串符號係  噉嘅樣， 會係噉噉噉樣」噉嘅條件概率。淨係靠住用呢種方法做嘅 n-gram，已經可以做到某一啲比較基礎嘅自然語言處理工作，好似係語言辨認噉——例如同中文書面語（原則上係建基於標準官話嘅）比起嚟，粵語白話文啲名詞後面應該比較大機會出現嘅呢隻字，所以一個人工智能可以靠呢啲條件概率，分辨唔同嘅語言。

關聯規則
互補品嘅概念：花生可以攞嚟送燒酒，啲人買親燒酒係咪大機會會買埋花生呢？
内文：關聯規則
睇埋：替代品同互補品
關聯規則相關嘅分析，會用到條件概率呢個概念。關聯規則可以理解為一啲「如果... 就...」噉嘅法則，描繪數據裡便啲變數之間有咩關係。依家想像有班做營銷工作嘅分析師，想探知消費者買嘢嗰陣嘅習慣係點，佢哋由一間超市嗰度攞咗數據，得知某年某月某日，到訪嗰間超市嘅客每個人買咗啲乜，即係話手上嘅數據望落好似噉：
喺最基本上，班分析師可以計吓每種貨品有人買嘅機率係幾多（支持度），例如設  做一個客「買荔枝嘅機會率」， 可以好簡單噉計到出嚟：
班分析師可以做更進階嘅分析。除咗計一件貨品支持度有幾高，佢哋仲可以：
決定攞走所有支持度（例如）低過 1% 嘅貨品，唔再對佢哋進行分析；
計信心度：設 C 同 D 做間超市嘅其中兩件貨品，關聯規則分析上講嘅信心度所指嘅，就係「如果某個客買咗 C，佢會買 D 嘅機會率」，設 （取自粵語十扑）做支持度，即係

計提升度：齋靠信心度係唔夠嘅，噉係因為信心度呢個指標並冇考慮到貨品 D 幾多人買（）。提升度可以詮釋做「設商品 D 嘅支持度做恆常，C 至 D 嘅信心度」，即係話
做咗呢啲分析之後，營銷分析師就可以預測客人行為，可以用各種手法圖利（或者做啲嘢方便顧客）。例如如果知道咗客人買親 C 傾向會買埋 D，賣方就可以做減價嗰陣特登淨係同 C 或者 D 其中一樣做減價，又或者暗中將啲賣 D 嘅廣告 show 畀買咗 C 嘅客睇... 等等。
梘粉

梘粉，又叫洗衫粉、洗衣粉或者洗粉，係洗衫用到嘅清潔劑，用咗比齋用清水更容易清走污跡同令件衫更潔白。
樂園花園

樂園花園（英文：paradise garden）係源自古代伊朗嘅一種花園，係波斯式伊斯蘭建築嘅一個特色，用一個善用水、又綠意盎然嘅花園嚟模擬傳統回教徒相信虔誠信徒死咗之後會去嘅天園。
樂園郡

樂園郡（韓文：락원군／樂園郡 Ragwŏn gun */?）係朝鮮民主主義人民共和國咸鏡南道嘅一個郡。
樂土

樂土又叫樂園、天堂，係宗教入面指嘅一笪好歡樂嘅地方，而喺亞巴郎諸教入面，樂土就係伊甸園。
樂天世界大廈

樂天世界大廈係南韓首爾一座摩天大廈，高555米，123層，2016年起好，係世界第5高嘅摩天大廈。
樂天創意園

佢亦係廣東樂天地產屬下嘅大型文化創意產業園。
樂安

樂安係中國江西撫州一個縣，總面積2413平方公里，人口35萬。
樂器

樂器係奏音樂嘅架生，主要分管樂、弦樂、敲擊樂、琴樂等類型。
拎住樂器嘅少女
樂天世界

樂天世界（韓文：롯데월드）係南韓一主題樂園，喺首爾最大係佢，亦號稱係世界最大嘅室內主題樂園。樂園室內部份嘅「探險世界」有4層，入面有溜冰場同埋海盜船、咖啡杯等等機動遊戲，夜晚重有激光表演。室外部份嘅「魔幻島」主建築係一座有歐洲色彩嘅城堡，亦有過山車、跳樓機、人肉洗衣機等等機動遊戲。
南韓電視劇《天國的階梯》喺樂園入面嘅旋轉木馬攞過景。

週邊
樂天世界附近有樂天世界大廈、 樂天世界購物中心等等設施，堪稱係樂天集團嘅小王國。
星野有亮

星野有亮（1992年5月12號—）係日本足球員，司職中場，效力金澤薩維根。
星野圭佑

星野圭佑（1985年8月21號—）係日本足球員，司職後衞，效力過水戶蜀葵。
星野悟

星野悟（1989年2月4號—）係日本足球員，司職後衞，效力町田澤維亞。
星野千壽子

星野千壽子 ，係日本嘅一個女藝人同埋配音員。
星辰錶

星辰（粵拼：sing1 san4；又譯西鐵城；英文：Citizen；日文：シチズン）係日本一間手錶製造商，1918年開張，1930年開始用依家個名，總部喺東京。

相關諺語
舊時香港地認為日本錶唔入流，所以有句諺語：「窮到燶，戴精工；輸到暈，戴星辰」。
星野亞希

星野亞希（粵拼：sing1 je5 aa3 hei1，1977年3月14號—）係日本嘅一個女演員。

拍過嘅作品一覽
呢個表唔完整，歡迎加料。
星野真悟

星野真悟（1978年5月2號—）係日本足球員，司職後衞，效力過愛媛FC。
星辰天街

星辰天街（粵拼：sing1 san4 tin1 gaai1；英文：SKY Mall）係中國廣東廣州冇咗嘅商場，2011年10月1號開業，2016年11月8號停業，位置喺越秀區五羊新城寺右新馬路168號之一（五羊邨牌坊近正廣州大道中嗰頭）。
佢曾經係廣州第一間空中購物街區，後嚟因業主同物管猛咁差租金，加上物管同業主玩一拍兩散，最後喺2016年11月8號正式停業。
柘城

柘城係中國河南商丘一個縣，總面積1048平方公里，人口93萬。
柔軟度

呢個人柔軟度好高。
柔軟度（英文：flexibility）係指一個人身體啲骱能夠轉得幾勁，一個人啲骱能夠轉嘅角度愈大，佢嘅身體就可以算係愈柔軟。
柔軟度喺好多舞蹈同運動當中都好重要。
柔道

柔道（粵拼：jau4 dou6）係日本嘅武道之一，由嘉納治五郎響1882年改良自日本古武道柔術而發展出嚟嘅一種運動。
柔道自從1964年東京奧運會之後就被列做奧運嘅正式運動項目。
柔順劑

柔順劑（英文：fabric softener 或者 fabric conditioner）係洗衫用嘅化學品，可以令衫變得柔軟、唔起靜電、聞落清香。
柘榮

柘榮係中國福建寧德一縣，面積574平方公里，人口10萬。
柚原有里

柚原有里 ，係日本嘅一個配音員。

配音作品一覽
呢個表唔完整，歡迎加料。
斐迪南·福煦

斐迪南·福煦（法文：Ferdinand Foch，1851年10月2號—1929年3月20號），係法國嘅元帥、軍事策略家。1914年第一次世界大戰爆發後，做法國北方集團軍司令、陸軍參謀總長。1918年3月，佢俾任命做協約國軍總司令，之後打敗咗德軍將領魯登道夫嘅攻勢。11月11號，佢參與同德國簽咗《康邊停戰協定》，宣佈一戰停火。
斑海豹

斑海豹又叫大齒斑海豹、大齒海豹，係一種分布響西北太平洋嘅海豹。

分布
斑海豹所分布嘅西北太平洋係高緯度嘅寒冷水域，主要分布響楚科奇海、白令海、鄂霍茨克海、日本海同埋中國嘅渤海、黃海北部。

外形特徵
斑海豹身型成紡錘形，頭圓生有觸鬚，無外耳廓。四肢特化成鰭腳狀，趾間有蹼。雄性斑海豹身型大過雌性。啱啱出世嘅海豹BB仔全身有白色胎毛。

習性
斑海豹每年都要換毛。佢哋有洄游嘅行為，食物主要係魚類同頭足類。3年之後先到性成熟期，係屬於一夫多妻型，響每年1~3月繁殖，會響浮冰上生仔，每胎生一仔。

分類
響謝夫（Scheffer）1958年嘅分類系統中，將海豹屬嘅動物合併為一個種，種下再分為5個亞種，對呢個分類方法至今重有好大爭議。其中西北太平洋亞種Phoca vitulina largha響形態特徵方面同大西洋亞種有顯著差異，同太平洋東岸種好唔同，並且同其他亞種存在生殖隔離，所以認為呢個亞種應該獨立為一個種：Phoca largha。

繁殖動向、保育現狀
由於斑海豹係喺沿海岸線嘅環境活動，有時需要到礁石或海岸上休息、換毛，沿海環境嘅變化對佢哋生存有一定影響。例如渤海油田嘅開發令沿岸自然環境產生變化，噪音同污染物開始增加，船隻活動頻繁，呢啲都對斑海豹產生好多負面影響。
斐迪南大公遇刺案

斐迪南大公遇刺案，又叫薩拉熱窩事件，係指1914年6月28號奧匈帝國皇儲斐迪南大公同皇儲夫人蘇菲喺薩拉熱窩畀刺客普林西普槍擊嘅兇案。呢單案令奧匈帝國同塞爾維亞關係破裂，引發第一次世界大戰。
斑尾鷸

斑尾鷸（學名：Limosa lapponica）係一種雀，亦係鷸科塍鷸屬嘅一個品種，主要分佈北極地區、東南亞同澳洲。
景隆街站

景隆街站（英文：Cannon Street station）係英國倫敦地下鐵區域綫同環綫嘅車站，屬第1收費區，喺大倫敦倫敦市。
景雲街遊樂場

左景雲街遊樂場。右海心公園。位處政區九龍城區、香港 景雲街遊樂場嘅位置
景頗文

景頗文係景頗族人用嘅語言，屬漢藏語系藏緬語族，發源自中國雲南，約莫有94萬人用佢做母語。
景雅苑

景雅苑係香港嘅一個居者有其屋屋苑，喺新界大埔曉運路8號，一共有2座樓，1992年入伙。呢個屋苑喺居者有其屋第十三期乙開賣，嗰時嘅開賣價介乎港幣$417,700 - $884,900。
景雲街

景雲街（英文：King Wan Street），係香港九龍土瓜灣海皮嘅一條馬路，對住九龍灣海面，由貴州街開始，去到順風街。
景隆街

景隆街（英文：Cannon Street）係香港銅鑼灣東角嘅街道，由駱克道連去告士打道，呢條街以怡和午炮命名。條街一個「呎租鋪王」喺2014年高峰時，創下每呎高達5200蚊水平。
歐陽文風

歐陽文風牧師（1970年6月18號—），真名楊文凌，係馬來西亞旅美華裔作家、時事評論員、紐約大都會社區教會（英文：大都會社區教會）牧師、社會學教授，曾經係《星洲日報》記者，亦係同志平權運動人士。
2012年8月4號，歐陽牧師同非洲裔美國音樂劇製作人菲尼斯·紐邦三世（Phineas Newborn III），返馬來西亞着西裝舉行華人傳統婚禮。兩人先前已經喺2011年8月31號大馬國慶日當日，着馬來傳統服飾舉辦西式婚禮，並喺美國紐約註冊結婚。
歐陽漸

歐陽漸（1871年—1943年），字鏡湖，後改字竟無，係佛學家。大清同中華民國江西宜黃縣人。因卌歲改字竟無，人稱竟無先生、竟無大師。
佢創立支那內學院，復興法相唯識學，係現代中國，佛教研究先鋒。有出名弟子熊十力、呂澂等人。
佢有子歐陽格。
歐陽脩

歐陽脩（粵拼：au1 joeng4 sau1；1007年—1072年），亦名歐陽修，字永叔，號醉翁、六一居士，謚文忠，吉州永豐（今屬江西）人，北宋文學家同政治人，為唐宋八大家之一。
歐陽修早年曾經喺中央圖書館出任校勘，又曾經出任諫官，支持過范仲淹，要求在政治上有所改良，結果被貶到去滁州做地方官。王安石變法推行，歐陽修曾經因為同王安石有意見而不和。晚年辭官歸隱。
歐陽修以散文出名。佢嘅散文寫起嚟好流暢，表感嘅表達比較委婉。佢最出名嘅散文有《醉翁亭記》、〈秋聲賦〉。
歐陽方麗麗

歐陽方麗麗，SBS，JP（英文：Lily Ou-yang Fong Lai-lai，1954年—）係香港政府政府統計處前處長。

仕途
歐陽方麗麗1975年10月加入政府任職二級行政主任，1976年9月轉任統計師，1983年5月晉升為高級統計師，1998年6月晉升為政府統計處助理處長，2011年3月晉升為政府統計處副處長，2011年9月出任政府統計處處長，至2014年5月11號開始退休前休假，服務政府38年。
歐陽炯

歐陽炯（粵拼：au1 joeng4 gwing2；896年—971年），係中國五代十國後蜀到宋初嘅官員、詞人，益州華陽人（而家四川成都）。歐陽炯係花間派詞人，《花間集》收有佢嘅詞17首。

生平
歐陽炯嘅老豆係歐陽珏，係唐朝通泉縣令（而家射洪）。佢出世喺唐昭宗乾寧三年，早年入仕五代十國中嘅前蜀，當時係後主，做中書舍人，前蜀滅亡後歸後唐，做秦州從事（而家甘肅天水）。孟知祥守成都，佢就返咗鄉下。
後蜀立國，佢繼續做中書舍人，廣政十二年（949年），後蜀後主任命佢做翰林學士，950年，歐陽迥知貢舉、判太常寺。後遷禮部侍郎，領陵州刺史（而家四川仁壽），轉吏部侍郎，加承旨。961年，拜門下侍郎兼戶部尚書、平章事、監修國史，成為宰相。
965年，宋朝滅蜀，歐陽炯歸咗宋朝，做右散騎常侍，之後係翰林學士，轉左散騎常侍。因爲佢擅長吹笛，宋太祖召過佢去偏殿演奏。佢又識寫詞，風格委婉，善寫女子姿態。開寶四年（971年），宋朝滅南漢，上頭想派佢去祭南海，佢詐病唔去，得失咗太祖細佬趙光義，畀皇帝罷職，改任本官分司西京而死，年七十六歲。
佢喺蜀國時，西蜀犬馬聲色，君臣都沉溺喺娛樂中，宋太祖就認爲從佢識音樂填詞呢點就睇出。但歐陽炯喺之中算係樸素嘅人，唔多奢侈，呢點亦畀人讚。

作品舉例
歐陽炯屬花間派詞人，係繼溫庭筠、韋莊後又一大詞人。佢來過嶺南，寫低有關嶺南嘅詞。佢現今存詞47首，分別收錄喺《花間集》同《尊前集》。
南鄉子
路入南中，
桄榔葉暗蓼花紅。
兩岸人家微雨後，收紅豆，
樹底纖纖擡素手。

巫山一段雲
春去秋來也，愁心似醉醺。
去時邀約早回輪，及去又何曾。
歌扇花光黦，衣珠滴淚新。
恨身翻不作車塵，萬里得隨君。

春光好
花滴露，柳搖煙，
艷陽天；
雨霽山櫻紅欲爛，
谷鶯遷。

江城子
晚日金陵岸草平。
落霞明，水無情。
六代繁華，暗逐逝波聲。
空有姑蘇臺上月，如西子鏡，照江城。
歐陽維江

歐陽維江（粵拼：au1 joeng4 wai4 gong1，Au Yeung Wai Kong，1989年2月7號—）係香港籃球員，喺香港出世，而家[咩時候？]香港男子籃球代表隊嘅成員。
歐陽耀冲

歐陽耀冲（Au Yeung Yiu Chung，1989年7月11號—）係香港一足球員，司職進攻中場，2009年東亞運動會擔任香港隊隊長，帶領香港歷史性攞到國際綜合運動會足球金牌。家下效力日本丙組職業足球聯賽球會YSCC橫濱，着38號波衫。
歐陽曉晴

歐陽曉晴係香港親中派人物，依家係親中派文匯報嘅董事。
佢不時同中國內地唔少官員會面，推動內地各省同香港嘅交流，亦有份負責文匯報成立嘅未來之星同學會並擔任主席，不時帶領香港學生前往中國內地交流。
桂玲子

桂玲子 ，係日本嘅一個女藝人同埋配音員。
桂河橋

《桂河橋》（英文：The Bridge on the River Kwai）係套1957年美國電影，由威廉荷頓、阿歷堅尼斯、積鶴健士主演，大衛連執導。套戲攞到奧斯卡金像獎最佳電影。
桂磨大道

桂磨大道（粵拼：gwai3 mo4 daai6 dou6）係中國廣西桂林嘅西北-東南走向主幹道，橫跨七星區同靈川縣。西北邊從鐵山路開始，一直向東南去到桂竹路同113縣道嘅交界。
其中喺近桂林繞城高速高新站附近嘅路段屬097縣道嘅終點。

敘述
全長1.6km，闊40米，雙向6車道。
桂秀樹

桂秀樹（1970年3月6號—）係日本足球員，司職中場，效力過橫濱飛翼，川崎前鋒，及佐川急便東京。
桂竹

桂竹（Phyllostachys makinoi），又叫臺灣桂竹，係禾本科剛竹屬下嘅植物，主要分佈喺臺灣、福建同浙江。